CELEX: 
Language: et
Date: 2017-08-21 00:00:00
Title: KOMISJONI DELEGEERITUD MÄÄRUS (EL) …/…, millega muudetakse delegeeritud määrust (EL) 2016/1237 riisisektori litsentside kohta esitatava teabe laadi ja liigi osas

SELETUSKIRI
            
            
               1.DELEGEERITUD ÕIGUSAKTI TAUST
            
            
               2013. aasta ühise põllumajanduspoliitika reformiga (ÜPP) kinnitati, et põllumajandustoodete impordi- ja ekspordilitsentside süsteemi kohaldamist kaubavoogude järelevalve vahendina tuleks jätkata. Kaubavoogude järelevalve on eelkõige haldusküsimus, mida tuleks käsitleda paindlikult.
            
            
               Seepärast ajakohastati reformi tulemusel litsentse käsitlevate üldeeskirjade sätteid ning asendati varasemad sätted delegeeritud määruse (EL) 2016/1237 ja rakendusmääruse (EL) 2016/1239 sätetega.
            
            
               Muu hulgas on delegeeritud määruses (EL) 2016/1237 sätestatud loetelu toodetest (sh riis), mille puhul kaasneb impordi- ja/või ekspordilitsentsi esitamise kohustus. Samuti on sätestatud sellise teabe laad ja liik, mida liikmesriigid peavad esitama komisjonile. Selleks et säilitada praegu kasutusel olev tava [vastavalt määruse (EÜ) nr1342/2003 artikli 16 lõike 1 punkti a alapunktile i ja artikli 16 lõikele 2, mis tunnistati kehtetuks määruse (EL) 2016/1237 artikli 11 lõike 1 punktiga b] ja saada kasu litsentside kaudu kogutud andmetest, peaks määruses (EL) 2016/1237 olema ka sätestatud sellise teabe laad ja liik, mida liikmesriigid peavad esitama litsentsidega hõlmatud riisikoguseid käsitlevate teadete kohta.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Liikmesriikide ekspertidega arutati ajavahemikul juulist 2014 kuni juulini 2015 põhjalikult selliseid impordi- ja ekspordilitsentse käsitlevaid sätteid, mis on kehtestatud komisjoni praeguste määrustega, ning samuti nendest tulenevaid küsimusi. Arutluste tulemuseks oli delegeeritud määrus (EL) 2016/1237 ja rakendusmäärus (EL) 2016/1239. Praeguse delegeeritud õigusakti eelnõu eesmärk on viia praegu kasutusel olevad tavad ametlikult kooskõlla litsentsidega hõlmatud riisikoguseid käsitlevate teadetega.
            
            
               Komisjon arutas delegeeritud õigusakti eelnõu liikmesriikide määratud ekspertidega ühise turukorralduse eksperdirühma koosolekutel ning võttis arvesse nende kohtumiste ajal esitatud seisukohti ja arvamusi.
            
            
               Euroopa Parlamendi eksperte teavitati kõigist aruteludest ja kutsuti kõikidele koosolekutele. Lisaks kasutati delegeeritud määruse eelnõu puhul ka tagasiside mehhanismi.
            
            
               Tagasiside mehhanismi kaudu korraldati delegeeritud määruse eelnõu kohta avalik konsultatsioon nelja nädala jooksul (6.6.2017–4.7.2017), kuid selle aja jooksul ei saadud ühtegi arvamust.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Delegeeritud õigusaktiga täiendatakse määrust (EL) nr 1308/2013 impordi- ja ekspordilitsentside osas. Seda tehakse eelkõige kooskõlas alusaktiga, millega antakse komisjonile õigus võtta vastu delegeeritud õigusakte esitatava teabe laadi ja liigi osas (artikli 223 lõike 2 punkt a).
            
            
               Delegeeritud õigusaktis kinnitatakse pikaajalist tava seoses teadetega, mida liikmesriigid peavad esitama komisjonile litsentsidega hõlmatud riisikoguste kohta.
            
            
               Sellega seoses muudetakse delegeeritud õigusaktiga praegu kehtivat delegeeritud määrust (EL) 2016/1237.
            
            
               KOMISJONI DELEGEERITUD MÄÄRUS (EL) …/…,
            
            
               17.8.2017,
            
            
               millega muudetakse delegeeritud määrust (EL) 2016/1237 riisisektori litsentside kohta esitatava teabe laadi ja liigi osas
            
            
               (EMPs kohaldatav tekst)
            
            
               EUROOPA KOMISJON,
            
         
         
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007,
                  1
                eriti selle artikli 223 lõike 2 punkti a,
            
            
               ning arvestades järgmist:
            
            
               (1)Komisjoni delegeeritud määrusega (EL) 2016/1237
                  2
                täiendatakse määrust (EL) nr 1308/2013 impordi- ja ekspordilitsentside süsteemi kohaldamise eeskirjade osas. Delegeeritud määruses on sätestatud riisi käsitlevad asjaomased eeskirjad ning sellise teabe laad ja liik, mida liikmesriigid peavad teatama komisjonile.
            
            
               (2)Asjakohane on lisada liikmesriikide kohustus teatada komisjonile litsentsidega hõlmatud riisikogused, kuna see nõue oli sätestatud varasemates määrustes. 
            
            
               (3)Seoses delegeeritud määruse (EL) 2016/1237 muutmisega on asjakohane viia kõnealuse määruse artikli 2 lõike 2 punkti c alapunktis iii kasutatud mõiste kooskõlla liidu tolliseadustikus kasutatava terminoloogiaga ning täpsustada viidet Euroopa Parlamendi ja nõukogu määruse (EL) nr 952/2013
                  3
                asjaomastele sätetele.
            
            
               (4)Seepärast tuleks delegeeritud määrust (EL) 2016/1237 vastavalt muuta.
            
            
               (5)Kuna delegeeritud määruse (EL) 2016/1237 muutmise peamine põhjus on seotud pikaajalise teatamiskohustuse ametliku kinnitamisega ning vajadusega tagada järjepidevus ja õiguskindlus seoses riisi käsitlevate teadetega, peaks käesolev määrus jõustuma järgmisel päeval pärast selle avaldamist,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Delegeeritud määrust (EL) 2016/1237 muudetakse järgmiselt.
            
            
               1) Artikli 2 lõike 2 punkti c alapunkt iii asendatakse järgmisega:
            
            
               „iii) tooted, mille puhul nõutakse impordi- või eksporditollimaksu summa sisse või seda vähendatakse, nagu on sätestatud Euroopa Parlamendi ja nõukogu määruse (EL) nr 952/2013 III jaotise 3. peatüki 3. jaos, ja mille suhtes ei ole lõplikku otsust veel tehtud.
            
            
               -------
            
            
               * Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).“
            
            
               2) Artikli 8 punkti e järele lisatakse punkt ea:
            
            
               „ea)seoses riisiga kogused vastavalt rakendusmääruse (EL) 2016/1239 artiklile 19a.“ 
            
            
               Artikkel 2
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas. 
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
         
         
            
               Brüssel, 17.8.2017
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  ELT L 347, 20.12.2013, lk 671.
               
               
                  
                     (2)
                  Komisjoni 18. mai 2016. aasta delegeeritud määrus (EL) 2016/1237, millega täiendatakse Euroopa Parlamendi ja nõukogu määrust (EL) nr 1308/2013 impordi- ja ekspordilitsentside süsteemi kohaldamise eeskirjade osas ja Euroopa Parlamendi ja nõukogu määrust (EL) nr 1306/2013 selliste litsentside puhul esitatud tagatiste vabastamist ja kaotamist käsitlevate eeskirjade osas, muudetakse komisjoni määruseid (EÜ) nr 2535/2001, (EÜ) nr 1342/2003, (EÜ) nr 2336/2003, (EÜ) nr 951/2006, (EÜ) nr 341/2007 ja (EÜ) nr 382/2008 ning tunnistatakse kehtetuks komisjoni määrused (EÜ) nr 2390/98, (EÜ) nr 1345/2005, (EÜ) nr 376/2008 ja (EÜ) nr 507/2008 (ELT L 206, 30.7.2016, lk 1).
               
               
                  
                     (3)
                  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).